Inglståd ghert  vo Anfang oo zum Bistum Eichstätt, des 741 errichtet worn is und Teil vom Erzbistum Mainz gwen is. Politisch ghert de Ståd zum Herzogtum Baiern, des üba de Jåhrhunderte hinweg katholisch bliem is. Äidestes, heit no erhoitnes Gotteshaus is de 1234 errichte "Moritzkira", de anstelle a äidan Kira entstandn is. Zur Zeit vo da Glaamsspoitung is Inglståd mit dem Einzug da Jesuiten zu am Bollwerk vo de Katholikn worn, wobei reformatorische Bestrebunga in da Ståd unterdrückt worn san. Duach de politischen  Veränderungen zum Anfang vom 19. Jåhrhundert is des Bistum Eichstätt 1817/21 da neien Kirchenprovinz Bamberg zugeordnet worn, zu der's bis heit ghert. De Pfarrgemeinden da Ståd san Teil vom Dekanat Inglståd, am südlichsten Dekanat vom Bistum Eichstätt. Nur Zuchering mit de Pfarreifilialen in Hagau und Winden ghert zum Dekanat Pfaffenhofen vom Bistums Augschburg, was duach de oide Diözesangrenze an da Sandrach (ehemals südlicher Hauptlauf da Donau) zu erklärn is. De 64.425 Katholiken (Stand 2006) in Inglståd stellen  mit 52,6 % de greßte Glaamsgmoaschaft dar und verteilen si auf 18 Gmoandn. Zudem befindn si mit dem "Gnadenthalkloster" und dem "Kloasta Inglståd" zwoa Franziskanerklästa in da Ståd.